Συντεταγμένες: 13°50′00″S 171°50′00″W﻿ / ﻿13.8333°S 171.8333°W﻿ / -13.8333; -171.8333

Η **Απία** (αγγλικά: *Apia*) είναι η πρωτεύουσα και η μεγαλύτερη πόλη του νησιωτικού κράτους των Σαμόα. Η πόλη βρίσκεται στην κεντρική βόρεια ακτή του νησιού Ουπόλου, του δεύτερο μεγαλύτερου νησιού της Σαμόα. Η Απία είναι η μόνη «πόλη» στη Σαμόα και είναι επίσης η πρωτεύουσα της περιοχής Τουαμασάγκα. Η αστική περιοχή της Απία έχει πληθυσμό 37.391 (απογραφή του 2016). Βρίσκεται στις όχθες του ποταμού Βαϊσγκάνο και βρέχεται από το νότιο Ειρηνικό ωκεανό. Αποτελεί το κυριότερο οικονομικό κέντρο, από το οποίο εξάγονται κόπρα (αποξηραμένη σάρκα καρύδας), κακάο, μπανάνες και καφές. Εκεί είναι η έδρα του Εθνικού Πανεπιστημίου των Σαμόα, το οποίο είναι παράρτημα του Πανεπιστημίου του Νοτίου Ειρηνικού.

Ιστορία
-------

Η Απία ήταν αρχικά ένα μικρό χωριό (ο πληθυσμός το 1800 ήταν 304 κάτοικοι), από τον οποίο πήρε το όνομά της η πρωτεύουσα της χώρας. Το χωριό Απία εξακολουθεί να υπάρχει μέσα στην ευρύτερη πρωτεύουσα, η οποία έχει εξελιχθεί σε μια ευρύτερη αστική περιοχή με πολλά χωριά. Όπως κάθε άλλος οικισμός στη χώρα, το χωριό Απία έχει τους δικούς του τοπικούς ηγέτες και φα'αλουπέγκα (γενεαλογία και συνηθισμένους χαιρετισμούς) σύμφωνα με την φα'α Σαμόα.

Η σημερινή πρωτεύουσα ιδρύθηκε τη δεκαετία του 1850 και υπήρξε επίσημη πρωτεύουσα της Σαμόα από το 1959.

Στις 15 Μαρτίου του 1889, επτά πλοία από τη Γερμανία, τις ΗΠΑ και τη Βρετανία αρνήθηκαν να φύγουν από το λιμάνι ενώ ένας τυφώνας πλησίαζε το λιμάνι, καθώς κάθε πλοίο θεωρούσε ντροπή να φύγει πρώτο από το λιμάνι. Όλα τα πλοία βυθίστηκαν, εκτός από τον βρετανικό καταδρομικό Calliope, το οποίο μόλις και κατάφερε να φύγει από το λιμάνι και να ξεφύγει από τη θύελλα. Σχεδόν 200 αμερικανικές και γερμανικές ζωές χάθηκαν, καθώς και έξι πλοία βυθίστηκαν ή υπέστησαν πολύ μεγάλες ζημιές.

Η Δυτική Σαμόα κυβερνήθηκε από τη Γερμανία ως γερμανική Σαμόα από το 1900 ως το 1914 με την Απία ως πρωτεύουσα.

Τον Αύγουστο του 1914 ξεκίνησε η Κατοχή της Γερμανικής Σαμόα από εκστρατευτική δύναμη από τη Νέα Ζηλανδία. Στη συνέχεια, η Νέα Ζηλανδία ανέλαβε τη διοίκηση των νησιών από το 1920 μέχρι την ανεξαρτησία τους το 1962.

Κατά τη διάρκεια του αγώνα της χώρας για πολιτική ανεξαρτησία στις αρχές της δεκαετίας του 1900, που οργανώθηκε στο πλαίσιο του εθνικού κινήματος Μάου, οι δρόμοι της Απία έγιναν το κέντρο μη βίαιων διαμαρτυριών και πορειών όπου συνελήφθησαν πολλοί διαμαρτυρομενοι. Στις 28 Δεκεμβρίου του 1929, σε αυτό που αργότερα έγινε γνωστό ως «Μαύρο Σάββατο», κατά τη διάρκεια μιας ειρηνικής συγκέντρωσης Μάου στην πόλη, ο στρατός της Νέας Ζηλανδίας σκότωσε τον πρωταρχικό αρχηγό, Τούπου Ταμάσσε Λεαλόφι Γ'.

Γεωγραφία
---------

Η Απία βρίσκεται σε φυσικό λιμάνι, στις όχθες του ποταμού Βαϊσγκάνο. Βρίσκεται πάνω σε μια παράκτια πεδιάδα και στα νότια βρίσκεται το Όρος Βάεα (472 μ.).

Κλίμα
-----

Το κλίμα της Απία είναι τροπικό με πολλά τροπικά δάση. Οι ξηρότεροι μήνες είναι ο Ιούλιος και ο Αύγουστος με ύψος βροχής, κατά μέσο όρο, μέχρι 80 χιλιοστόμετρα. Οι υγρότεροι μήνες είναι ο Μάρτιος και ο Δεκέμβριος με ύψος βροχής, κατά μέσο όρο, πάνω από 300 χιλιοστόμετρα. Η μέση θερμοκρασία είναι 26 βαθμοί Κελσίου.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Απία** |

* Λήμμα Σαμόα[*νεκρός σύνδεσμος*] στην Εγκυκλοπαίδεια των Κρατών

Παραπομπές
----------

1. ↑  «Επίσημη Απογραφή 2016». Αρχειοθετήθηκε από το πρωτότυπο στις 7 Ιουλίου 2018. Ανακτήθηκε στις 28 Ιουλίου 2018.
2. ↑  "Samoa", *Encyclopædia Britannica*
3. ↑  «Hurricane at Apia, Samoa 15-16 Μαρτίου 1889». *US Department of Navy, Naval Historical Center*. 24 Μαρτίου 2002. Αρχειοθετήθηκε από το πρωτότυπο στις 4 Απριλίου 2002. Ανακτήθηκε στις 13 Φεβρουαρίου 2018.
4. ↑  
MacLean, James (2005-02-02). «Imperialism as a Vocation: Class C Mandates». Αρχειοθετήθηκε από το πρωτότυπο στις 2007-08-25.. Ανακτήθηκε στις 2007-11-27.
5. ↑  Ministry for Culture and Heritage (2 Σεπτεμβρίου 2014). «The rise of the Mau movement - New Zealand in Samoa | NZHistory, New Zealand history online». Nzhistory.net.nz. Αρχειοθετήθηκε από το πρωτότυπο στις 1 Νοεμβρίου 2016. Ανακτήθηκε στις 2 Φεβρουαρίου 2017.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Πρωτεύουσες κρατών της Ωκεανίας |
| --- |
|  |
| Ανεξάρτητα Κράτη | 
* Απία
* Γιαρέν
* Καμπέρα
* Ματζούρο
* Νγκερουλμούντ
* Νότια Ταράουα
* Νουκουαλόφα
* Ονιάρα
* Ουέλλινγκτον
* Παλικίρ
* Πορτ Βίλα
* Πορτ Μόρεσμπι
* Σούβα
* Φονγκαφάλε
 |
|  |
| Εξαρτημένα Εδάφη | 
* Αβαρούα
* Αλόφι
* Άνταμσταουν
* Κίνγκστον
* Μάτα Ούτου
* Νουμεά
* Πάγκο Πάγκο
* Παπεέτε
* Σαϊπάν
* Χαγκάτνια
* Χάνγκα Ρόα
* Χονολουλού
 |

 |

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Πόλεις της Τουαμασάγκα |
| --- |
|  |
| 
Πρωτεύουσα: Απία |
|  |
| 
* Φαλέ'ουλα
* Αφέγκα
* Μανίνοα
* Φούσι
* Φαουσάγκα
* Βαϊτέλε
* Βαϊλέλε
* Λαλοβαέα
* Παπαούτα
* Φα'ατο'ιαλεμάνου
* Φαγκάλι'ι
* Λαούλι'ι
* Λεπέα
* Λετόγκο
* Λοτόπα
* Μαγκιάγκι Τάι
* Μάλουα
* Ματαούτου
* Μοατάα
* Μουλίνου'ου
* Πεσέγκα
* Σατάοα
* Σιουμού
* Ταφαϊγκάτα
* Τανουγκαναμόνο
* Ταουφούσι
* Τουανά'ι
* Βαϊέε
* Βαϊλίμα
* Βαϊμόσο
* Φουγκαλέι
* Τουαέφου
* Αλαμαγκότο
* Μουλιβάι
* Φαατοΐα
* Τοοματάγκι
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155991555
* LCCN: n84165674
* GND: 4329680-4
* BNF: cb12063451d (data)

 |

 |